CELEX: C2007/056/12
Language: fi
Date: 2007-03-10 00:00:00
Title: Asia C-332/05: Yhteisöjen tuomioistuimen tuomio (toinen jaosto) 18.1.2007 (Bundessozialgerichtin (Saksa) esittämä ennakkoratkaisupyyntö) — Aldo Celozzi v. Innungskrankenkasse Baden-Württemberg (Työntekijöiden vapaa liikkuvuus — Sairauspäivärahan laskeminen veroluokan nojalla määräytyvän nettopalkan perusteella — Siirtotyöläisen, jonka puoliso asuu toisessa jäsenvaltiossa, asettaminen viran puolesta epäedulliseen veroluokkaan — Veroluokan muuttaminen ainoastaan työntekijän pyynnöstä — Veroluokan myöhemmän muuttamisen, joka perustuu työntekijän perhetilanteeseen, huomiotta jättäminen — Yhdenvertaisen kohtelun periaatteen loukkaaminen)

10.3.2007   
            
            
               FI
            
            
               Euroopan unionin virallinen lehti
            
            
               C 56/8
            
         Yhteisöjen tuomioistuimen tuomio (toinen jaosto) 18.1.2007 (Bundessozialgerichtin (Saksa) esittämä ennakkoratkaisupyyntö) — Aldo Celozzi v. Innungskrankenkasse Baden-Württemberg
   (Asia C-332/05) (1)
   
   (Työntekijöiden vapaa liikkuvuus - Sairauspäivärahan laskeminen veroluokan nojalla määräytyvän nettopalkan perusteella - Siirtotyöläisen, jonka puoliso asuu toisessa jäsenvaltiossa, asettaminen viran puolesta epäedulliseen veroluokkaan - Veroluokan muuttaminen ainoastaan työntekijän pyynnöstä - Veroluokan myöhemmän muuttamisen, joka perustuu työntekijän perhetilanteeseen, huomiotta jättäminen - Yhdenvertaisen kohtelun periaatteen loukkaaminen)
   (2007/C 56/12)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundessozialgericht
   Pääasian asianosaiset
   
      Kantaja: Aldo Celozzi
   
      Vastaaja: Innungskrankenkasse Baden-Württemberg
   Oikeudenkäynnin kohde
   Ennakkoratkaisupyyntö — Bundessozialgericht — EY:n perustamissopimuksen 39 artiklan, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 (EYVL L 149, s. 2) 3 artiklan 1 kohdan ja 23 artiklan 3 kohdan ja työntekijöiden vapaasta liikkuvuudesta yhteisön alueella 15.10.1968 annetun neuvoston asetuksen (ETY) N:o 1612/68 (EYVL L 257, s. 2) 7 artiklan 2 kohdan tulkinta — Kansallinen sosiaaliturvalainsäädäntö — Epäsuora syrjintä — Sairauspäivärahan laskeminen veroluokan nojalla laskettavan nettopalkan perusteella — Kieltäytyminen ottaa takautuvasti huomioon siirtotyöläisen, jonka aviopuoliso asuu toisessa jäsenvaltiossa, perheasemasta johtuva veroluokan muuttaminen
   Tuomiolauselma
   Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, 3 artiklan 1 kohta on esteenä jäsenvaltion sellaisen päivärahajärjestelmän soveltamiselle,
   
               —
            
            
               jonka mukaan siirtotyöläinen, jonka puoliso asuu toisessa jäsenvaltiossa, asetetaan viran puolesta epäedullisempaan veroluokkaan kuin avioliitossa oleva kotimainen työntekijä, jonka puoliso asuu kyseessä olevassa jäsenvaltiossa eikä ole ansiotyössä, ja
            
         
               —
            
            
               jonka mukaan mainitun päivärahan määrän, joka lasketaan veroluokan nojalla määräytyvän nettopalkan perusteella, osalta ei voida ottaa takautuvasti huomioon myöhemmin siirtotyöläisen nimenomaisesta sellaisesta pyynnöstä tapahtunutta veroluokan oikaisemista, joka perustuu hänen todelliseen perhetilanteeseensa.
            
         
      (1)  EUVL C 281, 12.11.2005.